《真珠帘 秋夜偕张虚舟》
清代·姚燮

鬓丝禅榻秋如许。记残篝、照影那宵情绪。病酒愁花，把手相怜尔女。

阁外疏钟风曳远，又竹外、萧萧凉雨。凄楚。只银屏烟水，梦边寻去。

无奈此日重来，认佛眉低锁，似愁无语。容易断人肠，者断笺词句。

萍絮天涯朋旧散，况憔悴、慧娘眉怃。延伫。但晓莺、啼上碧桃一树。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。